Projekts

**LATVIJAS REPUBLIKAS MINISTRU KABINETS**

2018. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2017. gada 9. maija**

**noteikumos Nr.253 “Atsevišķu inženierbūvju būvnoteikumi”**

Izdoti saskaņā ar

Būvniecības likuma

5. panta pirmās daļas 2. punktu

un otrās daļas 5., 7. un 10. punktu

un Nekustamā īpašuma valsts kadastra likuma

24. panta piekto daļu

Izdarīt Ministru kabineta 2017. gada 9. maija noteikumos Nr.253 “Atsevišķu inženierbūvju būvnoteikumi” (Latvijas Vēstnesis, 2017, 111. nr.; 2018, 128. nr.; 2018, 191. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Būvniecības likuma 5. panta pirmās daļas 2. punktu un otrās daļas 5., 7. un 10. punktu un Nekustamā īpašuma valsts kadastra likuma 24. panta piekto daļu”.

2. Papildināt noteikumus ar 1.11. apakšpunktu šādā redakcijā:

“1.11. gadījumus, kad būvniecības procesa ietvaros iesniegtais iesniegums vienlaikus ir uzskatāms arī par Nekustamā īpašuma valsts kadastra likuma 24. panta pirmajā daļā minēto personu iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu.”.

3. Papildināt noteikumu 1. nodaļu ar 7.1 punktu šādā redakcijā:

“7.1 Ierosinot pirmās, otrās, trešās grupas inženierbūves pieņemšanu ekspluatācijā vai būvdarbu pabeigšanu (izņemot sezonas inženierbūves, iekšējo inženiertīklu būvniecību un inženierbūves nojaukšanu, kā arī izņemot objektu, kuri neatbilst būvju klasifikācijai, pieņemšanu ekspluatācijā) būvniecības ierosinātāja iesniegums par būvdarbu pabeigšanu (paskaidrojuma raksta II. daļa, apliecinājuma kartes II. daļa, apliecinājums par inženierbūves gatavību ekspluatācijai vai inženierbūves nojaukšanu) vienlaikus ir uzskatāms par iesniegumu Valsts zemes dienestam būvju datu reģistrācijai vai aktualizācijai Nekustamā īpašuma valsts kadastra informācijas sistēmā, ja institūcija, kas pilda būvvaldes funkcijas, ir akceptējusi šo būvniecības ieceri un inženierbūvi pieņēmusi ekspluatācijā.”.

4. Svītrot 146. punkta ievaddaļā šādus vārdus “inženierbūvē esošās telpas uzmērīšanu (ja šī telpa nav kadastrāli uzmērīta vai veikta šīs telpas pārbūve) un”.

5. Svītrot 148. punktu;

6. Svītrot 159. punktu;

7. Svītrot 163.4. un 163.5. apakšpunktu.

8. Svītrot 183. punktu

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis